CELEX: 32011D0312
Language: et
Date: 2011-05-26 00:00:00
Title: Nõukogu otsus 2011/312/ÜVJP, 26. mai 2011 , millega muudetakse ühismeedet 2005/889/ÜVJP, millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah), ning pikendatakse selle kehtivust

27.5.2011   
            
            
               ET
            
            
               Euroopa Liidu Teataja
            
            
               L 140/55
            
         NÕUKOGU OTSUS 2011/312/ÜVJP,
   26. mai 2011,
   millega muudetakse ühismeedet 2005/889/ÜVJP, millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah), ning pikendatakse selle kehtivust
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28 ja artikli 43 lõiget 2,
   ning arvestades järgmist:
   
               (1)
            
            
               Nõukogu võttis 25. novembril 2005 vastu ühismeetme 2005/889/ÜVJP, millega asutatakse Euroopa Liidu piirihaldamise abimissioon Rafah piiriületuspunktis (EU BAM Rafah) (1).
            
         
               (2)
            
            
               Nõukogu võttis 12. mail 2010 vastu otsuse 2010/274/ÜVJP (2), millega muudetakse ühismeedet 2005/889/ÜVJP, pikendades selle kehtivust kuni 24. maini 2011.
            
         
               (3)
            
            
               Poliitika- ja julgeolekukomitee kiitis 16. veebruaril 2011 heaks soovitused, mis käsitlevad Gaza piiriületuspunktides piiri ja piiriületuspunktide haldamisega tegelevate Palestiina omavalitsuse töötajate ühise julgeoleku- ja kaitsepoliitika (ÜJKP) alase koolitamise strateegilist kontseptsiooni.
            
         
               (4)
            
            
               EU BAM Rafah missiooni tuleks praeguste volituste alusel täiendavalt pikendada 25. maist 2011 kuni 31. detsembrini 2011.
            
         
               (5)
            
            
               Samuti on vaja kehtestada EU BAM Rahaf tegevusega seonduvate kulutuste katmiseks ettenähtud lähtesumma ajavahemikuks 25. maist 2011 kuni 31. detsembrini 2011,
            
         ON VASTU VÕTNUD KÄESOLEVA OTSUSE:
   Artikkel 1
   Ühismeedet 2005/889/ÜVJP muudetakse järgmiselt.
   
               1)
            
            
               Artikli 2 teise lõiku lisatakse järgmine punkt:
               
                           „d)
                        
                        
                           toetab EUPOL COPPSi selle lisaülesannetes Gaza piiriületuspunktides piiri ja piiriületuspunktide haldamisega tegelevate Palestiina omavalitsuse töötajate koolitamisel.”
                        
                     
         
               2)
            
            
               Artikli 10 lõige 1 asendatakse järgmisega:
               „1.   Poliitika- ja julgeolekukomitee teostab nõukogu ja kõrge esindaja vastutusel missiooni poliitilist kontrolli ja strateegilist juhtimist. Nõukogu volitab käesolevaga poliitika- ja julgeolekukomiteed tegema selleks asjakohaseid otsuseid kooskõlas Euroopa Liidu lepingu artikliga 38. Kõnealune volitus sisaldab õigust nimetada kõrge esindaja ettepanekul ametisse missiooni juht ning muuta operatsiooni plaani. Samuti sisaldab see õigust võtta vastu missiooni juhi nimetamist käsitlevaid edasisi otsuseid. Missiooni eemärkide ja lõpetamise osas jääb otsustusõigus nõukogule.”
            
         
               3)
            
            
               Artikli 13 lõige 1 asendatakse järgmisega:
               „1.   Missiooni tegevusega seonduvate kulutuste katmiseks ettenähtud lähtesumma ajavahemikul 25. maist 2011 kuni 31. detsembrini 2011 on 1 400 000 eurot.”
            
         
               4)
            
            
               Artikli 16 teine lõik asendatakse järgmisega:
               „Käesolev ühismeede kaotab kehtivuse 31. detsembril 2011.”
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 25. maist 2011.
   
      Brüssel, 26. mai 2011
      
         
            Nõukogu nimel
         
         
            eesistuja
         
         MARTONYI J.
      
   
   
      (1)  ELT L 327, 14.12.2005, lk 28.
   
      (2)  ELT L 119, 13.5.2010, lk 22.